Rabu, 12 Disember 2012
رساله سلوک طريقت نقشبندي مجددي
رساله سلوک طريقت نقشبندي مجددي
بسم الله الرحمن الرحيم
نحمده و نصلى و نسلم على رسوله الکريم، أما بعد؛
کتاهوئيله بهوا جالن- جالن طريقت اونتوق سمڤاي کڤد الله ادله سباڽق بيلاڠن نافس- نافس مخلوقات. درڤد کسموا جالن طريقت، طريقت يڠ ڤاليڠ همڤير دن موده ادله طريقت عالية نقشبندية مجددية کران برعمال إتباع منوروتي سنة رسول الله على صاحبها الصلوة والتحية دن منجاوهي بدعة يڠ مڽستکن کران حضرات ڤارا مشائخ نقشبندية مجددية تله مماسوقکن ڤنچڤاين نهايت يڠ ڤڠهوجوڠن د دالم بدايت ڤرمولاءن، دن کحاضيرن حضور حضرت ذات سرتا اݢاهي برجاݢ- جاݢ دالم کحاضيرن يڠ مريکا کتڠهکن داڤت مڠحاصيلکن کحاضيرن يڠ برتروسن. دالم طريقت اين، سڤرتيمانا يڠ دعمالکن اوليه حضرات ڤارا صحابة کرام عليهم الرضوان اياله مڠحاصيلکن ليمڤهن فيض دن إستفادة باطن سچارا ڤنتولن ايائتو دڠن برصحبت دن مڠاسيهي شيخ مرشد يڠ مميمڤين دڠن ساڠت منيتيق برتکن ادب دن هاڽ منجاديکن عمالن ذکر أذکار دن شغل أشغال سبݢاي جالن منداڤتکن بنتوان دان ڤرتولوڠن. أتس جالن طريقت نقشبندية مجددية اين، عمالن رياضة ادله برفائيده دن رياضة يڠ ڤاليڠ اوتما ادله إتباع منوروتي سنة سنية.
سبݢاي ڤنجلسن يڠ ڤرتام ادله ياد کرد، إياڽ برمقصود مڠولڠ- أولڠ لفط إسم ذات ڤد کدودوقکن مقام لطائف خمسة يڠ ليما دڠن چارا بريکوت: مولا- مولا توڠکتکن ليده ک لاڠيت- لاڠيت دن دڠن سڤنوه کسوڠݢوهن حمة هندقله برتوججوه مڠهادڤکن ڤنداڠن باطن ک أره کدودوقکن قلب صنوباري يڠ تمڤتڽ براد ڤد باوه تتق کيري. لفظ الله يڠ مبارک ايائتو نام باݢي ذات هندقله دخيالکن سبوتنڽ د دالم هاتي ايائتو ڤد لطيفه قلب صنوباري ترسبوت. هندقله مڽبوتکن لفظ يڠ اݢوڠ اين دڠن ليده هاتي تنڤا ڤرلو ممبايڠکن روڤابنتوق هاتي صنوباري لطيفه قلب ترسبوت. نافس جاڠنله دتاهن بهکن بيارکن نافس برجلن سڤرت کبياساءنڽ. منروسي نام يڠ اݢوڠ ترسبوت داڤتله درنوڠي تنتڠ ذات يڠ تنڤا أڤ ماهيات بيچونڽ دن تنڤا بݢايمانا کيفيات بيچهݢونڽ سرتا تنڤا مثال. جاڠن ممبريکن ڤنومڤوان ترهادڤ مان- مان صفات سوڤاي داري کتيڠݢيان مرتبت ذات، سالک تيدق برتنازلي منوروني ک مرتبت صفات يڠ لبيه رنده دن سوڤاي تيدق چندروڠ درڤد تنزيه ذاتي ک أره تنزيه صفاتي.
اڤابيلا قلب سوده مڠحاصيلکن ڤڠواساءن دڠن ذکر إسم ذات اين دن مڠيڠاتي ذات حق د دالم هاتي سوده منجادي صفت ذاتيه باݢي ديريڽ يعني سبݢايمانا دڠن کقواتن ڤندڠرن کيتا دڤت مندڠر دن دڠن کقواتن ڤڠليهاتن کيتا دڤت مليهت ادله تيدق دڤت دڤيسهکن، مک بݢيتوله جوݢ باݢي هاتي هندقله مڠيڠاتي ذات الله يڠ حق سچارا لازم. کموديان دڠن جالن طريقت يڠ تله دڽاتاکن هندقله ممبريکن ڤنومڤوان توججوه ک اره کدودوقکن لطيفه روح يڠ براد د باوه تتق کانن برتنتاڠن دڠن کدودوقکن لطيفه قلب دن مڠولڠ- اولڠ اسم ذات دڠن مڠݢوناکن ليده روح سهيڠݢ ترحاصيل ذکر سچارا دوام برتروسن ڤد لطيفه روح دن منجادي صفت ذاتيه باݢيڽ. کموديان ڤد مقام لطيفه سر دڠن ملاکوکن ذکر إسم ذات سبݢايمانا چارا يڠ تله دڽاتاکن ڤد کدودوقکن جارق امڤت جاري داري کدودوقکن لطيفه قلب مڠهالا ک اره تڠه دادا دن لاکوکن ذکر. کموديان برذکر ممبريکن توججوه ڤد مقام لطيفه خفي يڠ کدودوقکنڽ ادله قدر امڤت جاري داري کدودوقکن مقام لطيفه روح مڠهالا ک اره تڠه دادا. کموديان هندقله ممبريکن ڤنومڤوان توججوه دن برذکر إسم ذات ڤد مقام لطيفه أخفى يڠ کدودوقکن مقامڽ ڤد تڠه- تڠه دادا. کموديان هندقله برتوججوه ک اره اوتق يڠ مروڤاکن کدودوقکن لطيفه نفس دن برذکر ڤد مقام ترسبوت، کمودين هندقله مڽيبوقکن ديري دالم عمالن سلطان الأذکار.
يڠ دمقصودکن دڠن سلطان الأذکار اياله مناريق نافس ڤنجڠ- ڤنجڠ دن کتيک دالم مناهن نافس يڠ ڤنجڠ هندقله ملاکوکن ذکر ڤد کسموا تمڤت مقام لطائف يڠ تله دڽاتاکن سوڤاي ذکر إسم ذات اين اکن برجالن ک سلوروه توبوه بدن بهکن يڠ د لوار ديريڽ جوݢ اکن توروت برذکر دن منجادي صفت ذاتيه باݢي ديريڽ دن کݢياتن اين دناماکن سبݢاي ياد داشت.
سبݢاي ڤنجلسنڽ هندقله دکتاهوئي بهوا اڤابيلا ذکر سوده برجالن ک سلوروه لطيفه قالبيه ايائتو ڤد سلوروه ذره- ذره دن روما رمبوت د توبوه بدن. سالک هندقله مڽبوتکن ذکر نافي و إثبات دڠن چارا بريکوت: مولا- مولا دودوق تحيات اول، کموديان بواڠکن نافس داري ڤروت هيڠݢ هابيس دن تݢقکن تولڠ بلاکڠ، کموديان سبوتکن لفظ "لا" دڠن ليده هاتي دن مناريقڽ سهيڠݢ کڤالا دن لفظ "اله" دتاريق ک اره باهو کانن دن لفظ "الا الله" دڤالوکن ک اره هاتي د لطيفه قلب دڠن جومله بيلاڠن يڠ ݢنجيل سهيڠݢ ممڤو منچاڤاي ٢٧ اتاو لبيه داريڽ. ذکر نافي و إثبات هندقله دلاکوکن دڠن بيلاڠن يڠ ݢنجيل بوکن بيلاڠن يڠ ݢنڤ، کران ايتو کݢياتن ممرهاتيکن بيلاڠن يڠ ݢنجيل اين دناماکن سبݢاي وقوف عددي.
هندقله دکتاهوئي بهوا يڠ دمقصودکن دڠن عالم کبير ادله عالم يڠ مرڠکومي سکليان مکونات يڠ تله دجاديکن اوليه الله تعالى سام ادا درڤد عالم أمر ماهوڤون عالم خلق. ترداڤت ليما کجادين درڤد عالم خلق ايائتو نفس دن امڤت عناصر ايائتو أڠين، أڤي، أير دن تانه. ترداڤت ليما کجادين درڤد عالم أمر ايائتو قلب کلي، روح کلي، سر کلي، خفي کلي دن أخفى کلي. سبݢايمانا اصول باݢي امڤت عناصر ادله ڤد عالم خلق دميکيان جوݢ اصول باݢي ليما لطيفه خمسة ادله د أتس عرش. ڤد عالم أمر، عرش ادله ڤڠهوجوڠ منتهى باݢي عالم خلق دن د أتسڽ ادله مقام قلب دن د أتسڽ ادله مقام روح دن د أتسڽ ادله مقام سر دن د أتسڽ ادله مقام خفي دن د أتسڽ ادله مقام أخفى. يڠ دمقصودکن دڠن عالم صغير ادله إنسان يڠ مروڤاکن هيمڤونن مرکب سڤولوه جوزوء- جوزوء معنوي. ستله مڽمڤورناکن ذکر ڤد لطيفه قالب، ستياڤ لطيفه درڤد ليما لطائف خمسة اکن دکورنياکن سواتو کچينتاءن داري اتس عرش يڠ دباواکن ک باوه ترهادڤ جوزوء- جوزوء عناصر جسماني دن کترهيمڤونن اين ممبنتوق سواتو ترتيب سوسونن هيئت وحداني يڠ مروڤاکن سواتو نسخه جامع يڠ ترهيمڤون دن سبݢاي فاتحة الکتاب ڤد کتاب کائينات.
کتاهوئيله دڠن جلس بهوا ليما لطائف خمسة يڠ برتعلوق دڠن عالم أمر بوکنله ترماسوق د دالم جسم دن بوکن د لوارڽ دن بوکن متصل يڠ ترچنتوم دن بوکن منفصل يڠ ترڤيسه بهکن اياڽ ادله ڤنولوڠ دان ڤمبنتو باݢي سلوروه جسم دن سݢالا يڠ برتعلوق دڠنڽ. اکن تتاڤي اوليه کران سلڤس جسم، جوزوء- جوزوء مظهريات ادله لبيه باڽق داري جوزوء- جوزوء يڠ لاين دن ترداڤت ڤربيزاءن دالم ڤنظاهرن مظهاريات منوروت إستعداد سرتا کممڤوان ڤارا سالک، مک کران ايتوله اونتوق ممودهکن ڤارا سالک سبهاݢيان ڤارا مشائخ تله منتڤکن مقام لطيفه روح د باوه تتق کانن ايائتو برتنتڠن دڠن مقام لطيفه قلب د باوه تتق کيري. دميکين جوݢ ڤارا سالکين هندقله ممڤرهاتيکن کدودوقکن مقام لطيفه سر ايائتو ڤد جارق امڤت جاري داري مقام لطيفه قلب سبݢايمانا يڠ تله دتتڤکن اوليه ڤارا مشائخ کران رهسيا- رهسيا اسرار ادله برسسواين سچارا سڤنوهڽ دڠن قولوب. ڤارا مشائخ تله منتڤکن بهوا ڤد کدودوقکن يڠ برتنتڠن دڠن مقام لطيفه روح دڠن قدر جارق امڤت جاري مڠهالا ک اره دادا اداله مقام لطيفه أخفى يڠ برادا ڤد تڠه- تڠه دادا دن مروڤاکن کنز الرحمن يعني خزانه توهن يڠ مها ڤموره. سبهاݢيان ڤارا سالکين تله منتڤکن مقام سر ڤد دادا دڠن منوروت ڤربيزاءن کئوڤاياءن إستعداد ماسيڠ- ماسيڠ دن درڤد قول ڤرکاتاءن ڤارا بزورݢان ترسبوت داڤتله دجاديکن دليل بهوا "صدور الأبرار کنوز الاسرار" يعني دادا- دادا ڤارا أبرار يڠ برکبائيقکن ادله تمڤت ترسيمڤن خزانه- خزانه رهسيا. سبهاݢيان داري مريک تله منتڤکن مقام خفي ڤد داهي دن مقام أخفى ڤد بهاݢيان تڠه کڤالا دن ستروسڽ منتڤکن مقام نفس ادله ڤد باوه ڤوست.
کڽاتاءن سبواه حديث داڤت دجاديکن دليل مڠنائي ڤرکارا اين يڠ برمقصود بهوا موسوه کامو يڠ ڤاليڠ بسر ادله نفس کامو يڠ برادا د انتارا دوا روسوکمو. دالم جالن طريقت يڠ لبيه تردهولو کدودوقکن مقام نفس ادله ڤد کڤالا، اياڽ کران ڤرکارا تراخير يڠ کلوار داري کڤالا- کڤالا ڤارا صديقين ادله هب جاه يعني چينتا ترهادڤ کمݢاهن، کران ايتوله کچينتاءن ترهادڤ هب جاه يڠ مروڤاکن صفت ذاتيه باݢي نفس براد ڤد کڤالا. جوسترو ڤنداڤت يڠ لبيه أغلب ادله بهوا مقام نفس جوݢ براد ڤد کڤالا، مک هندقله دفيکيرکن. سبهاݢيان حضرات ڤارا مشائخ تله منتڤکن مقام خفي ڤد سواد أعظم يعني ڤد بهاݢيان دڤن مات دن تله منتڤکن کدودوقکن مقام أخفى ڤد ام الدماغ يعني ڤد بهاݢيان بلاکڠ کڤالا. سبهاݢيان حضرات ڤارا مشائخ تيدق منتڤکن سبارڠ کدودوقکن يڠ ترتنتو باݢي کدودوقکن سموا لطائف، مريک مڠاتاکن بهوا لطائف اين ادله برتمڤت دن تياد برتمڤت يعني سواتو جنيس معيات کبسرتاءن يڠ ترحاصل ڤد تمڤت ترتنتو دن تيدق ترداڤت جنيس معيات کبسرتاءنڽ بهکن ڤد معناڽ اياله بهوا سکليان لطائف اين ادله تنڤا کم دان تنڤا کيف.
ادله دجلسکن بهوا اصل لطيفه قلب ادله تجلي فعل دن تکوين حق تعالى يعني سلوروه أفعال ڤربواتن ادله ددڤاتي بهوا اياڽ هاڽ دنسبتکن کڤد حق تعالى دن منروسي علم وجداني داڤتله دکتاهوئي بهوا سلائين الله تياد سبارڠ فاعل يڠ لائين. مقام اين مروڤاکن تمڤت ترظاهرڽ فنا قلب دن تندا- تندا علامتڽ ادله بهوا تياد لاݢي تيڠݢل سبارڠ باکي تعلوق سچارا علميه اتوڤون کچينتاءن محبت دڠن غير حق يڠ سلائين الله تعالى يعني ما سوا الله اکن منجادي لڽڤ داري هاتيڽ سهيڠݢاکن بهوا ولاو دڠن تکلف يعني سالک ممببنکن ديريڽ دالم کهيدوڤن اونتوق ممباوا خيالن ما سوا الله ک دالم هاتيڽ نامون اياڽ تيدق داڤت داتڠ دالم خيالنڽ. سبݢايمانا علم ڤڠتاهوان برکناءن بندا- بندا أشياء سوده لونتور داري ديريڽ، مک بݢيتو جوݢ کچينتاءن محبت ترهادڤ بندا- بندا أشياء جوݢ اکن ترلونتور داري فيکيرنڽ دڠن درجه يڠ لبيه اوتام. ورنا نور چهاي قلب تله دتتڤکن سبݢاي کونيڠ. اڤابيلا سالک سمڤاي هيڠݢ فنا قلب مک دي ادله ترماسوق دالم کالاڠن ڤارا أولياء الله دن لطيفه قلب اين ادله د باوه تلاڤق کاکي حضرت أدم على نبينا و عليه السلام. أوليه کران ايتو سسؤرڠ يڠ دݢلر سبݢاي أدمي المشرب ادله سالک يڠ منچاڤاي واصل دڠن حضرت حق منروسي جالن لطيفه اين.
هندقله دکتاهوئي جوݢ بهوا اصل لطيفه روح ادله صفات- صفات ثبوتيه حق تعالى يڠ مرتبتڽ ادله سلڠکه لبيه همڤير کڤد حضرت حق تعالى داري مرتبت فعل. سسوده ترحاصيلڽ فنا ڤد لطيفه روح، سالک اکن مندڤاتي بهوا سلوروه صفات- صفات ثبوتيه ادله دنسبتکن ترهادڤ حضرت حق تعالى دن منروسي علم وجداني اياڽ داڤت دکتاهوئي بهوا تياد يڠ هيدوڤ دن تياد يڠ مڠتاهوئي دن تياد يڠ برکهندق ملائينکن الله تعالى. ورنا چهاي نور لطيفه روح تله دتتڤکن برورنا ميره. ولايت لطيفه روح ادله د باوه تلاڤق کاکي حضرت إبراهيم عليه السلام. سسؤرڠ دݢلر سبݢاي إبراهيمي المشرب ادله سالک يڠ منمڤوه جالن لطيفه اين اونتوق سمڤاي ک حضرت حق سبحانه و تعالى دن کأوڤاياءن إستعداد ڤارا إبراهيمي المشرب ادله دوا درجه درڤد ليما درجات ولايت.
جوݢ هندقله دکتاهوئي بهوا اصل لطيفه سر ادله صفات- صفات سالبيه يڠ مرتبتڽ ادله سلڠکه لبيه همڤير کڤد حضرت حق تعالى داري صفات- صفات ثبوتيه. سسوده ترحاصل فنا ڤد لطيفه اين، سالک اکن مندڤاتي بهوا سݢالا صفات- صفات سالبيه ادله هاڽ دنيسبهکن ترهادڤ حضرت حق تعالى دن سالک اکن داڤت مڠتاهوئيڽ منروسي ڤڠتاهوان علم وجداني بهوا "هو الذي ليس کمثله شيء" يعني دي ادله ذات يڠ تياد سسواتو اڤ ڤون يڠ سؤمڤما مثل دڠنڽ. ورنا چهاي نور لطيفه سر ادله دتتڤکن سبݢاي ڤوتيه دن ولايت لطيفه اين ادله د باوه تلاڤق کاکي حضرت موسى عليه السلام. سسؤرڠ سالک يڠ مڠندوڠکن ولايت لطيفه سر اين برارتي دي تله منمڤوه تيݢ مرتبت درڤد ليما مرتبت ولايت.
جوݢ هندقله دکتاهوئي بهوا اصل لطيفه خفي ادله شيونات ذاتيه يڠ سلڠکه لبيه دکت کهمڤيرنڽ دڠن حضرت ذات دن ورنا چهاي نور لطيفه خفي تله دتتڤکن سبݢاي هيتم دن ولايت اين براد د باوه تلاڤق کاکي حضرت عيسى عليه السلام. سسؤرڠ سالک يڠ عيسوي المشرب ادله سالک يڠ منوجو دن منچاڤاي حضرت قدوس تعالى منروسي جالن لطيفه خفي اين سالک يڠ مڠندوڠکن ولايت خفي اين ادله منچاڤاي درجه کأمڤت داري ليما درجت ولايت کواليان. جوݢ هندقله کتاهوئي بهوا اصل لطيفه أخفى ادله سؤمڤما برزخ حيجب د أنتارا مرتبت تنزيهي دن مرتبت أحديات مجرد. فنا ڤد لطيفه اين دتمبتکن دڠن تجلي مرتبت مقدسه دن ورنا چهاي نور باݢي لطيفه أخفى اين تله دتنتوکن دڠن ورنا هيجاو. ولايت لطيفه اين ادله د باوه تلاڤق کاکي حضرت خاتم الرسل عليهم الصلوة و السلام. سسؤرڠ سالک يڠ مڠمبيل مينومن درڤد ليمڤاهن فيض لطيفه اين ادله مڠندوڠکن مرتبت ولايت يڠ کليما ڤد ديريڽ.
کتاهوئيله بهوا تله دنوقيلکن درڤد حضرت شيخ مجدد ألف الثاني رحمة الله عليه بهوا مڠرجاکن صلاة فرض صبح کتيک وقت ماسيه ݢلڤ اکن ممبريکن کسن فنا أخفى. جوݢ هندقله کامو کتاهوئي بهوا کليما- ليما لطائف جزئي هندقله دسمڤايکن کڤد لطائف کلي دن دڠن لطائف کليه يڠ کسلوروهنڽ هندقله برتوججوه ترهدڤ مسمى ايائتو ذات يڠ دبريکن نام، دڠن ايڠاتن سچارا ياد داشت يعني ممبريکن تومڤوان توججوه ترهدڤ مسمى باݢي نام الله تنڤا سبارڠ کيفيت دن تنڤا ڤرانتاراءن لفظ دن معنى سوڤاي حضور ترهدڤ مسمى دن شهود ترهادڤ چهاي نور مسمى داڤت دڤرمودهکن. جوݢ هندقله دکتاهوئي بهوا أڤ سهاج يڠ ترسيڠکڤ دن دڤرسکسيکن د سيني ڤد حقيقتڽ ادله بايڠن ظل باݢي أسماء إلهي دن بايڠن- بايڠن ظلال اين تياد ڤڠهوجوڠنڽ. کباڽقکن سالک مڠڠݢڤ بهوا بايڠن ظل سبݢاي اصل دن ملاکوکن عبادة ترهادڤڽ. سموݢا الله تعالى ممليهارا کيت داري کأداءن ترسبوت، أمين.
Langgan: Catat Ulasan (Atom)
zsm_Latn pbt_Arab pbt_Arab pbt_Arab ara_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab zsm_Latn